stanford-oval/wikipedia huggingface dataset:
מאנוט בול
קריירה ב-NBA

בשנת 1985 נבחר בול בסיבוב השני של הדראפט על ידי קבוצת וושינגטון בולטס. בקיץ של אותה השנה חתם ושיחק במדי הרוד איילנד גולס מליגת ה-USBL החצי מקצוענית שנערכת בקיץ. בעונת הרוקי שלו שיחק בול 80 משחקים והעמיד ממוצע של 5.0 חסימות למשחק, וסך של 397 חסימות בעונה אשר היוו שיא חדש לשחקן בעונתו הראשונה ב-NBA. בדראפט של שנת 1987 בחרה וושינגטון במאגסי בוגס, ובכך גרמה לשיתוף פעולה בין השחקן הגבוה ביותר לשחקן הנמוך ביותר בתולדות הליגה.
בשנת 1988 הצטרף בול לקבוצת גולדן סטייט ווריורס, במדיה הוא הופיע במשך שתי עונות. בעונתו הראשונה בקבוצה קבע שיא קריירה, כאשר קלע 20 זריקות ל-3.
בשנת 1990 עבר בול לקבוצת פילדלפיה 76', בעונתו הראשונה שותף בול בכל 82 משחקי הליגה של הקבוצה, בעונתו השנייה שותף ב-71 משחקים, ובעונתו השלישית, אשר הייתה עונתו האחרונה בקבוצה, שיחק רק ב-53 משחקים. בשנתו האחרונה בפילדלפיה נהנה בול מערב בלתי נשכח נגד חברו לקבוצה לשעבר צ'ארלס בארקלי, כאשר במחצית השנייה של המשחק נגד הפיניקס סאנס קלע בול 6 שלשות מ-12 ניסיונות, אך לא הצליח לעזור לקבוצתו לנצח.
בעונת 1993/1994 עבר בול לשחק בשורותיה של מיאמי היט. הוא שותף בסך הכל בשמונה משחקים, קלע רק שתי נקודות, חסם שישה כדורים, ושיחק רק 61 דקות בעונה כולה. מיאמי היט הייתה הקבוצה הראשונה אשר לא עלה בה בול בחמישייה ולו פעם אחת.
באמצע עונת 1993/1994 חזר בול לוושינגטון, לשם הוא הגיע בעיקר על מנת לעזור לגאורגה מורשאן להתפתח, ושותף רק בשני משחקים במדי הקבוצה. לקראת סיום אותה העונה, עבר בול קבוצה בשלישית, כשחזר לפילדלפיה. בפילדלפיה עזר להדריך את הענק הגרמני-אמריקאי שון בראדלי (2.29 מטר). במשחקי הקבוצה שותף בול רק 49 דקות, בהם קלע 6 נקודות, קלט שישה כדורים חוזרים וחסם 9 זריקות.
תחנתו האחרונה של בול בליגת ה-NBA הייתה בעונת 1994/1995, כאשר חזר לגולדן סטייט. הוא פתח את העונה ביכולת טובה, אך לאחר מספר משחקים נפצע ושוחרר מהקבוצה. לאחר שעזב את ליגת ה-NBA חתם בול בפלורידה ביץ' דוגס מליגת ה-CBA ושיחק במדיה מספר חודשים, בשל הצטרפותו לליגה הזאת כמו מספר שחקני עבר נוספים מה-NBA רשת ESPN רכשה את זכויות השידור של הליגה הזאת ושידרה את משחקיה. אף על פי שקבוצת מונטנה מאונטיין קאאס מליגת ה-USBL (בה פתח את הקריירה המקצוענית שלו) הודיעה על צירופו ב-1996 הוא מעולם לא הופיע במדיה. הוא שיחק תקופה קצרה גם בפורלי מאיטליה ובקטר בטרם פרש ממשחק פעיל.
בשל מוטת ידיו המרשימות, הפך בול לאחד משחקני ההגנה הבולטים בליגה כאשר חסם זריקות בשיעור כמעט חסר תקדים. חוץ מקביעת שיא הליגה בחסימות לרוקי, השווה בול את שיא החסימות במחצית אחת, כאשר חסם 11 פעמים במחצית אחת נגד מילווקי, ואת השיא לחסימות ברבע אחד (8 חסימות, פעמיים). במשחק אחר, נגד אורלנדו, חסם בול ארבעה ניסיונות זריקה ברציפות, במהלך בודד. עם זאת, יכולות המשחק האחרות שלו היו מוגבלות ביותר. בשל מבנה הגוף הצר והארוך, התקשה בול פעמים רבות לשחק נגד שחקני הציר החזקים והמאסיביים בליגה.
בעונות 1986 ו-1989 זכה בתואר מלך החסימות של ה-NBA. בול מחזיק במספר הישגים נוספים, הוא בעל ממוצע החסימות לדקה הגבוה בהיסטוריה (8.6 חסימות ל-48 דקות), כאשר הוא מותיר את סגנו הרחק מאחור (מארק איטון עם 5.8), ומדורג 16 ברשימת החוסמים המובילים בתולדות ה-NBA‏.
אקטיביזם

בול היה אקטיביסט אשר פעל רבות למען שיפור מצבם הרע של תושבי סודאן. בראיון הוא אמר כי הוציא רבים מהכספים אותם הרוויח בעשר שנותיו ב-NBA במטרה לעזור לאזורים מוכי הקרבות במולדתו. בול הרבה לבקר במחנות פליטים סודניים, שם התקבל בכבוד רב. בשנת 2001 הוצעה לבול משרת שר-הספורט בממשלת סודאן, אך בול אשר היה נוצרי, סירב בשל התנאי המקדים לתפקיד - המרת דתו לאסלאם. לאחר מכן, מנעה ממשלת סודאן את יציאתו מהמדינה של בול בתואנה של תמיכה במורדים בני הדינקה. בסיועו של הסנאטור ג'ו ליברמן, הצליח לבסוף בול לקבל מעמד של פליט בארצות הברית.
בשנת 2002 חתם בול על חוזה ליום אחד בקבוצת הוקי הקרח אינדיאנפוליס אייס. אף על פי שהוא כלל לא מסוגל להחליק, יחסי הציבור שגרמה החתמתו עזרו בגיוס הכספים למען ילדי סודאן. בשנת 2006 השתתף בול בצעדה בת שלושה שבועות לעיר הבירה, שמטרתה הייתה לעורר מודעות לרצח העם המתרחש בדארפור.
בשנת 2004 נפגע בול בתאונת דרכים, כאשר מונית בה נסע התנגשה במעקה בטיחות, ושבר שלוש חוליות בצווארו. ב-19 ביוני 2010 נפטר בול כתוצאה מסיבוך של תסמונת סטיבנס-ג'ונסון במרכז הרפואי של אוניברסיטת וירג'יניה.
הערות שוליים

↑  עמוד השחקן באתר TheDraftreView.com
↑  דיווח בניו יורק טיימס
↑  Manute Bol Once the NBA's premier shot blocker, the Sudanese Sultan of Swat has tried to bring peace to his homeland
↑  Career Leaders and Records for Block Pct באתר basketball-reference.com
↑  Regular Season Records: Blocked Shots באתר NBA.com
↑  סטטיסטיקה באתר basketball-reference.com
↑  Career Leaders and Records for Blocks Per Game באתר basketball-reference.com
↑  מארק זומוף, Catching up with Manute Bol באתר NBA.com
↑  Where Are They Now: Manute Bol באתר NBA.com
| --- | --- |
בקרת זהויות :  LCCN: n92100541  VIAF: 73055956   WorldCat (עם VIAF): 73055956
משה מורו

| --- | --- |

משה מורו
 לידה:  1888 מינסק, האימפריה הרוסית 
 פטירה:  3 במאי 1957 (בגיל 69 בערך) ירושלים 
 תחום יצירה:  ציור, פיסול
 הושפע על ידי:  בוריס שץ, זאב רבן
 
משה מוּרוֹ (Murro;‏ 1888, מינסק, רוסיה הלבנה (האימפריה הרוסית) – 3 במאי 1957, ירושלים) היה צייר ופסל ישראלי, ממשיך דרכם של בוריס שץ וזאב רבן. הקים את בית המלאכה "הקמיע" בבצלאל בירושלים ועסק ביצירת קמיעות בשן ובאבן ותבליטים.
פעילותו

בינואר 1921 נבחר מורו להיות חבר ועד "אגודת בית הספר בצלאל", שבו זכה שץ להיות נשיא של כבוד.
מורו ייסד קבוצה בבצלאל שיצרה תכשיטים וקמיעות למדליונים, וסיכות ומיניאטורות לטבעות. בעלי מוטיבים יהודיים, תוך העתקה של יצירות מאמנים שמרביתם יהודים.
מיצירותיו המפורסמות: לוחית נחושת שיצר עבור אליעזר בן-יהודה. בן יהודה העניק לו תמונה של הלוחית בחזרה בצירוף הקדשה: ”לזכרון להאמן משה מורו ברגשי יקר בעד פעל כפיו זה”.
יצירות נוספות הן; "סביבון מעוטר בדימוי יהודה השבויה ויהודה המשוחררת" (1929), התבליט "אליעזר ורבקה" 1929 המבוסס על רישום של זאב רבן ומתארת את הסיפור התנ"כי של אליעזר, עבדו של אברהם, שנשלח על ידו להביא כלה עבור בנו יצחק, ובמהלך אותה השליחות הוא פוגש את רבקה בסמוך לבאר.
"בִּירוּשָׁלֵם" לוחית נחושת עם דמות של יהודי תימני על רקע העיר העתיקה של ירושלים, מחזיק ספר ביד אחת ומקל באחרת.
משה מורו נפטר ב-3 במאי 1957 ונקבר בהר המנוחות.
הוראה

בצלאל, אקדמיה לאמנות ועיצוב (ירושלים)
הערות שוליים

↑  דרישת שלום, דבר, 10 בפברואר 1944
↑  מתוך: מי ומי באמנות ישראל, ירושלים: אמנות ישראל – מרכז מידע ע"ש גבריאל שרובר – מוזיאון ישראל, תשנ"ו 1996.
↑  ירושלים יום יום, דואר היום, 24 בינואר 1921.
↑  מתוך: בצלאל, ירושלים: מבחר מאוסף אלן ב’ סליפקה במוזיאון ישראל / [האוצרת] - חיה בנז'מין (עריכה: תמי מיכאלי), ירושלים: מוזיאון ישראל, 2008.
↑  משה מורו באתר GRAVEZ
| --- | --- |
בקרת זהויות :  ICIA: 274521  NLI: 987007521044705171  VIAF: 308698938   WorldCat (עם VIAF): 308698938
סיאול

מגדל הפעמון במרכז סיאול
נחל צ'ונג-גי במרכז סיאול
סיאול (בהנגול: 서울특별시; בהנג'ה: 서울特別市 ‏– IPA: ‏[sʌ.ul]קובץ:Ko-Seoul.ogg‏Ⓘ‏; מבוטא: סָאוּל) היא בירת קוריאה הדרומית. העיר היא הגדולה ביותר בדרום קוריאה ומשמשת כמרכזה הפוליטי, הכלכלי, החברתי והתרבותי. מהמאה ה-14 ועד 1945 הייתה עיר בירתה של קוריאה כולה. על פי מפקד האוכלוסין האחרון משנת 2020 אוכלוסיית העיר מנתה כ-9.5 מיליון תושבים המציב את העיר במקום ה-12 בגודלה בעולם כולו.
מטרופולין סיאול הוא השני בגודלו בעולם, המטרופולין כולו מנה בשנת 2020 כ-27.35 מיליון תושבים המהווים מעל חצי מאוכלוסיית קוריאה הדרומית.
לעיר היסטוריה מתועדת משנת 18 לפנה"ס, כאשר נוסדה על ידי ממלכת פאקצ'ה, אחת משלוש הממלכות של קוריאה, לאחר מכן בתקופת שלטונה של שושלת ג'וסון, ובאימפריה הקוריאנית. מטרופולין סיאול מכילה ארבעה אתרי מורשת עולמית: ארמון צ'אנגדאוקגונג, מבצר הוואסאונג, ג'ונגמיו, והקברים המלכותיים של שושלת ג'וסאן. סיאול מוקפת הרים, שהגבוה מביניהם הוא הר בוקהאנסאן, הפארק הלאומי הכי מטויל בעולם. בסיאול מספר מבנים המחזיקים בשיאים עולמיים ובהם: עולם לוטה, פארק השעשועים המקורה הגדול בעולם, ומזרקת בנפו, מזרקת הגשר הגדולה בעולם. כמקום הולדתו של הקיי-פופ, נבחרה סיאול ב-2011, בפעם השלישית ברציפות, ליעד המתויר ביותר על ידי תיירים סינים, יפנים, ותאילנדים, עם מעל 10 מיליון מבקרים בינלאומיים ב-2012.
כיום, סיאול נחשבת עיר גלובלית מובילה, שגדלה במהירות, כתוצאה מגאות וצמיחה כלכליות, ונחשבת כ"נס על נהר ההאן" אשר עלתה מתוך האפר של מלחמת קוריאה, עד להיותה המטרופולין בעלת הכלכלה הרביעית בגודלה בעולם, לאחר טוקיו, ניו יורק ולוס אנג'לס. עם תמ"ג ($773,900,000,000) בשנת 2012. סיאול היא מרכז טכנולוגי מוביל בעולם, במקום השישי עם מספר החברות ברשימת 500 החברות הטכנולוגיות בעולם, ובהן סמסונג, LG, ויונדאי מוטור. סיאול היא המרכז העולמי הפיננסי בעל הצמיחה המהירה ביותר בעולם, המדורגת במקום החמישי במדד המרכזים הפיננסיים הגלובלי. מחוז גאנג-נאם, מחוז ג'ונג, והאי יואוי, מהווים את מרכז הטכנולוגיה והמדיה בעיר.
בסיאול יש תשתית מאוד מתקדמת מבחינה טכנולוגית. יש בה את חדירת הפס הרחב של סיבים אופטיים הגבוהה ביותר בעולם, וכתוצאה מכך, חיבורי האינטרנט המהירים בעולם עם מהירות של עד גיגה-ביט לשנייה. תחנת הרכבת המרכזית של סיאול, היא הטרמינל הראשי של הרכבת המהירה של קוריאה הדרומית, והרכבת התחתית של סיאול והיא רשת הרכבת התחתית הגדולה בעולם לפי אורך, ובעלת הקו המעגלי הגדול בעולם. הרכבת התחתית של סיאול, נחשבת לרכבת התחתית הטובה בעולם, והיא הרכבת היחידה בעולם עם דלתות אוטומטיות בלבד, ובנוסף
LTE, ו-Wi-Fi, ו-DMB, וגם WiBro. סיאול מחוברת בעזרת AREX לנמל התעופה הבינלאומי של אינצ'ון, שדורג כנמל התעופה הטוב בעולם במשך 7 שנים ברציפות (2005–2012), על ידי המועצה הבינלאומית לנמלי תעופה.
בשנת 1986, אירחה העיר את משחקי אסיה, בשנת 1988 את האולימפיאדה, בשנת 2002 את המונדיאל, ובשנת 2010, אירחה את הפורום של ה-G-20, ונבחרה כעיר המעוצבת בעולם.
שמה של העיר

העיר סיאול ידעה שמות רבים בעברה, ובהם:
וִירְיֶה סאוֹנְג (위례성; 慰禮城) בתקופת ממלכת פאקצ'ה.
הָאנְג'וּ (한주; 漢州) בתקופת ממלכת שילה.
נָאמגְיוֹנְג (남경; 南京) בתקופת ממלכת קוריו.
הָאנְסָנְג (한성; 漢城) או הָאנְיוֹנְג (한양; 漢陽) בתקופת שושלת ג'וסון.
קייג'ו (けいじょう; 京城) ביפנית או גיונגסונג (경성; 京城) בקוריאנית, במהלך השלטון היפני על קוריאה.
מקור שמה הנוכחי של העיר הוא מן המילה הקוריאנית סוֹרָפוֹל (서라벌; 徐羅伐) שמשמעותה: "עיר בירה", אשר במקור יוחס לעיר קיונגג'ו, שהייתה בירת ממלכת שילה. בניגוד לרוב שמות המקומות בקוריאה, לעיר סיאול אין סימן בכתב האנג'ה – הגרסה הקוריאנית של הכתב הסיני. לאנשים המשתמשים בכתב הסיני – סיאול נכתבת כ-漢城 שנהגה "האנצ'נג" בסינית או "האנסאנג" (한성) בקוריאנית. פירוש השם – העיר הבצורה ("סאנג") על נהר ההאן.
ב-18 בינואר 2005 הכריז השלטון המקומי של העיר, כי שמה של העיר בכתב הסיני יהיה מעתה ואילך "שואו-אר" (בתעתיק פִּין-יִין: Shǒu'ěr, בסינית: 首爾), כך שהגייתו תדמה להגייה הקוריאנית, כאשר "שואו" משמעו בסינית "ראשון" או "בירה". השם החדש יופיע בכל המסמכים הרשמיים במקום השם "האנסונג". שם העיר כפי שהוא נהוג בעברית (וברוב השפות האירופאיות) רחוק מההגייה המקורית.
היסטוריה

סיאול נוסדה בשנת 18 לפני הספירה בשם ויריה סאונג כבירתה של ממלכת פאקצ'ה. מספר חומות אדמה נותרו מאותה תקופה. מאוחר יותר היה המקום אתר של קרבות בין הממלכות השונות שהיו בקוריאה.
במאה ה-11 בנו שליטי שושלת קוריו ארמון במקום וקראו לעיר נאמגיאנג, "הבירה הדרומית".
בשנת 1394 שונה שם העיר מ"האניאנג" (漢陽) ל"האנסאנג" (漢城), כאשר העיר הפכה להיות בירת שושלת צ'וסון.
העיר הוחרבה בפלישותיו של הידיושי היפני בסוף המאה ה-16 אך נבנתה מחדש.
כמה ניסיונות מודרניזציה בסוף המאה ה-19, סיאול הפכה לעיר הראשונה במזרח אסיה שבה יש קווי חשמל, חשמליות, מים זורמים, קווי טלפון, וטלגרף. בתקופת השלטון היפני על קוריאה בתחילת המאה ה-20, העיר נקראה גיונגסונג (경성, ‏京城), ולאחר שחרור המדינה מהיפנים בשנת 1945, ויסודה של קוריאה הדרומית בשנת 1946, החלה העיר להיקרא "סיאול", שפירושו "עיר בירה" בקוריאנית (אף שהשם היה בשימוש בתקופת ממלכת שילה – 57 לפני הספירה ועד 935 לספירה).
בשנת 1949, הופרדה העיר ממחוז גְיוֹנְגִי, וקבלה את מעמדה כ"עיר מיוחדת". בשנת 1950, במהלך מלחמת קוריאה, סיאול נכבשה פעמיים על ידי כוחות קוריאה הצפונית ופעמיים על ידי כוחות האו"ם והעיר נהרסה כמעט לחלוטין. ב-14 במרץ 1951, העיר נכבשה לאחרונה בידי כוחות האו"ם. מאז, גבולות העיר גדלו לתוך עוד ועוד מחוזות, וגבולותיה הנוכחיים של העיר הוקמו בשנת 1995.
ביולי 2020 ראש העיר המכהן מאז 2011, פארק וון-סון, התאבד לאחר שהוגשה נגדו תלונה בגין הטרדה מינית.
ויכוח בנוגע להעברת הבירה

ב-11 באוגוסט 2004 הכריזה הממשלה הדרום קוריאנית על העברת עיר הבירה למחוז צפון צ'הונגצ'האנג. הממשלה העריכה כי המעבר לא יקרה לפני שנת 2012. החלטה זו יצרה תרעומת ציבורית רבה, וב-21 באוקטובר 2004 החליט בית המשפט החוקתי של קוריאה הדרומית כי ההחלטה נוגעת לכל האומה ולכן ההחלטה אינה חוקתית בהיעדר משאל עם, וככזו בטלה.
גאוגרפיה

סיאול נמצאת בצפון-מערבה של קוריאה הדרומית. העיר משתרעת על 605.2 קמ"ר, ברדיוס של כ-15 ק"מ, ונחצית באמצע על ידי נהר ההאן לשני חלקים – סיאול שמצפון לנהר, וסיאול שמדרום לנהר. נהר ההאן, וסביבתו היוו חלק מרכזי מאוד במהלך ההיסטוריה הקוריאנית. שלוש הממלכות של קוריאה חתרו להשתלט על האזור הזה, מכיוון שהנהר שימש נתיב סחר מרכזי לסין (דרך הים הצהוב). כיום הנהר כבר לא משמש לתחבורה, מכיוון שהשפך שלו ממוקם על הגבול בין קוריאה הדרומית וקוריאה הצפונית, באזור בו אין כניסה לאזרחים. מרכזה של סיאול היא העיר העתיקה שנבנתה בתקופת שושלת צ'וסון. באזור זה נמצאים הארמונות, משרדי הממשלה, מרכז העסקים הראשי והמלונות של העיר, כמו גם רוב השווקים המסורתיים. מרכז זה נמצא בעמק צ'ונג-גי צ'ון (청계천), בו זורם נהר מלאכותי בתוואי של הנהר הקדום. דרומית למרכזה של העיר זורם נהר האן (한강). מעברו הדרומי של הנהר נבנו שכונות חדשות, וכן מרכז המסחר העולמי של קוריאה. על האי יאידו, במרכז הנהר, נמצא בניין האספה הלאומית, אולפני הטלוויזיה, וכן הכנסייה הפרסבטרית הגדולה בעולם.
האצטדיון האולימפי נמצא אף הוא דרומית לנהר האן.
תשעה קווי רכבת תחתית באורך של 1,131 ק"מ מקשרים את מרכז העיר עם פרווריה.
אחד הרחובות המרכזיים והעתיקים ביותר בסיאול הוא צ'ונג-נו (종로) – רחוב הפעמון, שבו היה ממוקם הפעמון שצלצל בעת פתיחת וסגירת שערי העיר.
אקלים

| אקלים בסיאול> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בסיאול> ינואר.14.4.1.5.-5.9.−22.5.20.8 | אקלים בסיאול> פברואר.18.7.4.7.-3.4.−19.6.25 | אקלים בסיאול> מרץ.23.8.10.4.1.6.−14.1.47.2 | אקלים בסיאול> אפריל.29.8.17.8.7.8.−4.3.64.5 | אקלים בסיאול> מאי.34.4.23.13.2.2.4.105.9 | אקלים בסיאול> יוני.37.2.27.1.18.2.8.8.133.2 | אקלים בסיאול> יולי.38.4.28.6.21.9.12.9.394.7 | אקלים בסיאול> אוגוסט.39.6.29.6.22.4.13.5.364.2 | אקלים בסיאול> ספטמבר.35.1.25.8.17.2.3.2.169.3 | אקלים בסיאול> אוקטובר.30.1.19.8.10.3.−5.1.51.8 | אקלים בסיאול> נובמבר.25.9.11.6.3.2.−11.9.52.5 | אקלים בסיאול> דצמבר.17.7.4.3.-3.2.−23.1.21.5 | אקלים בסיאול> שנה.39.6.17.8.6.−23.1.1,450.6 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: מנהל מטאורולוגי בקוריאה (שעות שמש וימים מושלגים)
אתרים בעלי חשיבות

בתקופת שושלת צ'וסון נבנו "חמשת הארמונות הגדולים" של סיאול:
ארמון צ'אנגדוק (창덕궁; 昌德宮)
ארמון צה'אנגיאנג (창경궁; 昌慶宮)
ארמון טאקסו (덕수궁; 德壽宮)
ארמון גיאנגבוק (경복궁; 景福宮)
ארמון גיאנגפוי (경희궁; 慶熙宮)
וכן ארמון קטן נוסף:
ארמון אונכיאן (운현궁; 雲峴宮)
מקדשים בעלי חשיבות בעיר:
צ'ונג
טונג
מון
ג'וגייה
בונגיון
מוזיאונים:
המוזיאון העממי הלאומי של קוריאה הדרומית
מוזיאון המלחמה של קוריאה הדרומית
מוזיאון הפולקלור
מבני ממשל
הבית הכחול – בית מגורים של הנשיאה/נשיא.
תרבות > מוזאונים

בסיאול נמצאים למעלה ממאה מוזיאונים, ובינם שלושה מוזאונים לאומיים, ותשעה עירוניים. המוזיאון הלאומי של קוריאה, הוא המוזיאון הגדול ביותר מבין מוזיאוני סיאול ומבין מוזיאוני קוריאה הדרומית מאז הקמתו ב-1945 ועד היום. במוזיאון ישנו אוסף של 150,000 ממצאים וחפצי אומנות.
השכלה

בסיאול שוכנות למעלה מ-30 אוניברסיטאות, שהידועה מכולם היא האוניברסיטה הלאומית של סיאול.
תחבורה

בסיאול תשעה קווי רכבת תחתית שאורכם הכולל 1,131 ק"מ, וכן 200 קווי אוטובוסים. רשת האוטובוסים משולבת ברשת התחנות של הרכבת התחתית כך ששימוש בכרטיס אלקטרוני מאפשר לשלב נסיעה באוטובוסים וברכבת. סיאול מקושרת עם ערי קוריאה הדרומית באמצעות רכבות, ובכללן ה-KTX – רכבת התותח המהירה.
תחבורה > שדות תעופה

בסיאול שני שדות תעופה – שדה התעופה גימפו שנבנה עוד לפני מלחמת האזרחים ומשמש בעיקר לתחבורה פנים מדינתית, ונמל התעופה הבינלאומי של אינצ'ון שבנייתו הסתיימה בשנת 2001, ומשמש כיום לרוב התחבורה האווירית הבינלאומית, כגון קוריאן אייר.
קוריאן אייר מפעילה קו ישיר לנמל התעופה בן-גוריון. הקו פועל בתדירות של כ-3 פעמים בשבוע ומבוצע במטוסי בואינג 777-200ER.
זיהום האוויר

בשל מאמצים רבים של הממשלה להקטנת זיהום האוויר, הצליחו להפחית את זיהום האוויר בסיאול לאותן רמות של טוקיו – ורמות פחותות של זיהום מאשר בבייג'ינג.
פארקים וגנים ציבוריים

בסיאול שישה פארקים, והעיר מוקפת בחגורה ירוקה. הפארקים הם אתרים פופולריים לנופש של אנשי העיר ולמקום מנוחה בסופי שבוע. בעיר שלושה פארקי שעשועים: פארק לוטה, אוורלנד, וסיאול לנד. במהלך חודש מאי 2017 נפתח במרכזה של סיאול גן תלוי בחדש בשם Seoullo 7017 בהשקעה של למעלה מ-30 מיליון דולר.
מנהל מקומי

סיאול מחולקת ל-25 רבעים – "גו" (구), שמתחלקים ל-15,267 שכונות "דונג", ואלה מחולקים ל-112,734 "באן".
דובונג-גו (도봉구; 道峰區)
דונגדֵמון-גו (동대문구; 東大門區)
טונגג'אק-גו (동작구; 銅雀區)
אונפיונג-גו (은평구; 恩平區)
גאנגבוק-גו (צפון גאנג) (강북구; 江北區)
גאנגדונג-גו (מזרח גאנג) (강동구; 江東區)
גנגנם (דרום גאנג) (강남구; 江南區)
גאנגסו (מערב גאנג) (강서구; 江西區)
גומצ'ון-גו (금천구; 衿川區)
גורו-גו (구로구; 九老區)
גוואנאק-גו (관악구; 冠岳區)
גוואנגג'ין-גו (광진구; 廣津區)
ג'ונגנו-גו (종로구; 鍾路區)
ג'ונג-גו (중구; 中區) (כולל אזור קניות יוקרתי מיונגדונג)
ג'ונגראנג-גו (중랑구; 中浪區)
מאפו-גו (마포구; 麻浦區)
נוואון-גו (노원구; 蘆原區)
סוצ'ו-גו (서초구; 瑞草區)
סודֵמון-גו (서대문구; 西大門區)
סונגבוק (צפון סונג) (성북구; 城北區)
סונגדונג-גו (מזרח סונג) (성동구; 城東區)
סונגפו-גו (דרום סונג) (송파구; 松坡區)
יאנגצ'ון-גו (양천구; 陽川區)
יונגדונגפו-גו (영등포구; 永登浦區)
יונגסן-גו (용산구; 龍山區)
ערים תאומות

הרפובליקה הסינית טאיפיי, הרפובליקה הסינית (מ־1968)
טורקיה אנקרה, טורקיה (מ־1971)
איראן טהראן, איראן (מ־1972)
ארצות הברית הונולולו, הוואי, ארצות הברית (מ־1973)
ארצות הברית סן פרנסיסקו, קליפורניה, ארצות הברית (מ־1976)
ברזיל סאו פאולו, ברזיל (מ־1977)
קולומביה בוגוטה, קולומביה (מ־1982)
אינדונזיה ג'קרטה, אינדונזיה (מ־1984)
יפן טוקיו, יפן (מ־1988)
רוסיה מוסקבה, רוסיה (מ־1991)
אוסטרליה ניו סאות' ויילס, אוסטרליה (מ־1991)
מקסיקו מקסיקו סיטי, מקסיקו (מ־1992)
הרפובליקה העממית של סין בייג'ינג, הרפובליקה העממית של סין (מ־1993)
מונגוליה אולן בטור, מונגוליה (מ־1995)
וייטנאם האנוי, וייטנאם (מ־1996)
פולין ורשה, פולין (מ־1996)
מצרים קהיר, מצרים (מ־1997)
קזחסטן אסטנה, קזחסטן (מ־2004)
ארצות הברית וושינגטון די. סי., ארצות הברית (מ־2006)
אוזבקיסטן טשקנט, אוזבקיסטן (מ־2010)
ברוניי בנדר סרי בגוואן, ברוניי
הערות שוליים

↑  https://www.citypopulation.de/en/southkorea/admin/
↑  "מתנצל בפני כולם": ראש עיריית סיאול התאבד בגלל תלונות להטרדה מינית?, באתר וואלה, 10 ביולי 2020
↑  "S Korea chooses new capital site" (באנגלית בריטית). 2004-08-11. נבדק ב-2019-02-15.
↑  נתוני אקלים בסיאול מ-1981 עד 2010 (בקוריאנית)
↑  "기후자료 극값(최대값) 전체년도 일최고기온 (℃) 최고순위, 서울(108)"
↑  "기후자료 극값(최대값) 전체년도 일최저기온 (℃) 최고순위, 서울(108)"
↑  אקלימים נורמלים של קוריאה (בקוריאנית)
↑  איציק יונה, מראה מעל הגשר, באתר ״הקוריאנים״ – המדריך לקוריאה, ‏13 ביוני, 2017
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007564231105171  BNE: XX453082  BnF: cb12351202g (data)  GND: 4122021-3  ISNI: 0000 0001 0943 2764  LCCN: n79066627  MusicBrainz: aa03e165-4c73-4959-91c0-a99f9fa8ecab  NARA: 10044367  NDL: 00628694  NKC: ge134498  NLG: 270058  NLK: KSH1998006663  RERO: 02-A000147988  SUDOC: 237714078  VIAF: 138220682   WorldCat (עם VIAF): 138220682 
נוף מארמון קיאנגבוק
השער הדרומי של סיאול
המפל בתחילת נחל צ'ונג-גי במרכז גאנגבוק (העיר הצפונית של סיאול)
תמונת לוויין של סיאול
שכונות העיר סיאול
ארכיון צה"ל ומערכת הביטחון

| --- | --- |

סמל הארכיון
 מידע כללי
 סוג:  ארכיון
 מיקום:  קריית אונו 
 מדינה:  ישראל 
 מייסדים:  צבא הגנה לישראל, משרד הביטחון 
 הקמה ובנייה
 תקופת הבנייה:  ?–1948
 תאריך פתיחה רשמי:  1948 
 קואורדינטות:  32°02′54″N 34°51′37″E﻿ / ﻿32.048416666667°N 34.860361111111°E﻿ / 32.048416666667; 34.860361111111
 https://archives.mod.gov.il
  מפת מיקום  מפה דינמית   (למפת גוש דן מוגדלת) ארכיון צה"ל ומערכת הביטחון(למפת גוש דן רגילה) ארכיון צה"ל ומערכת הביטחון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארכיון צה"ל ומערכת הביטחון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ארכיון צה"ל ומערכת הביטחון  he ארכיון צה"ל ומערכת הביטחוןhe ארכיון צה"ל ומערכת הביטחוןמפת __ קריית אונו (in English: Kiryat Ono)  __ מחנה דורי (in English: Tel HaShomer Base) [‌גוש דן וסביבותיו‌]מצפון: __ גבעת שמואל (in English: Giv'at Shmuel), __ פתח תקווה (in English: Petah Tikva) ממזרח: __ גני תקווה (in English: Ganei Tikva), __ סביון (יישוב) (in English: Savyon), __ יהוד-מונוסון (in English: Yehud-Monosson) מדרום: __ אור יהודה (in English: Or Yehuda) ממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
מסמך הקמת ארכיון צה"ל ומשרד הביטחון
ארכיון צה"ל ומערכת הביטחון הוא הארכיון המרכזי של צה"ל ומשרד הביטחון, ומהווה מאגר מידע ייחודי ומרכזי אודות הפעילות הביטחונית צבאית של מדינת ישראל. בארכיון אוצרות שהם נכסי צאן ברזל של ההיסטוריה של מדינת ישראל, על כן, מהווה הארכיון את אחד המרכיבים החשובים ביותר בשמירת הזיכרון הקולקטיבי והמורשת הביטחונית והתרבותית של החברה בישראל. מעבר לנושאים הצבאיים-ביטחוניים מצוי בארכיון צה"ל ומערכת הביטחון מגוון רחב של נושאים שהעסיקו ומעסיקים את החברה בישראל ובהם נושאים אופרטיביים, תורתיים, לוגיסטיים, חינוכיים, הדרכתיים, רפואיים, כלכליים ועוד בכל סוגי המדיה: תיקים, סרטים, קלטות קול, תצלומים, מפות ועוד. הארכיון משמש כמגנזה לצה"ל וכארכיון היסטורי למשרד הביטחון ולצה"ל.
היסטוריה

הארכיון (שבראשיתו נקרא ארכיון הצבא) הוקם ביולי 1948 בהוראת ראש הממשלה ושר הביטחון דוד בן-גוריון, כדי לרכז את התיעוד שנוצר ביחידות צה"ל במהלך קרבות מלחמת העצמאות ושל לוחמים יהודיים. במסגרת הארכיון נמצאים גם ארכיונים טרום צה"ליים "הארכיון לתולדות ההגנה", הפלמ"ח והלח"י. מבחינה מינהלית הארכיון הוא יחידה במשרד הביטחון. ארכיון צה"ל ומערכת הביטחון הוא הארכיון הממלכתי הראשון שהוקם בישראל. מנהלו הראשון היה רפאל לב.
בארכיון נשמרו גם מסמכים ופריטים שאינם ביטחוניים. כגון מחברות היומן המקוריות של בן-גוריון, כיוון שזאת הייתה בקשתו. חלק מהיומן עדיין מצונזר: בעיקר קטעים שעוסקים באירועי הנכבה ב-1948 ובהקמת הכור בדימונה. גם חלק מהארכיון של שמעון פרס, לפי בקשתו נשמר שם. בארכיון מתקבלים פיקדונות אישיים של בכירי צה”ל ומשרד הביטחון שהארכיון מאפשר להם להפקיד מסמכים ופריטים.
היסטוריה > בג"ץ גרשום גורנברג

בספטמבר 2003, פנה העיתונאי וההיסטוריון גרשום גורנברג לארכיון בבקשה לעיין בחומר שיסייע לו בכתיבת ספר חדש על שנות ההתנחלות הראשונות. הארכיון דחה את בקשתו לעיין בחומר בטענה שהוא "רגיש מדי", למרות שמדובר במסמכים בנושאים אזרחיים לא צבאיים, וגורנברג עתר לבג"ץ באמצעות האגודה לזכויות האזרח.
בינואר 2010, דחה בג"ץ את העתירה, לאחר שהגיע למסקנה "כי חלו שינויים משמעותיים בהיבטים השונים של העתירה, ובכלל זה אף הוענקו לעותרים רבים מן הסעדים שהתבקשו על ידם". בין השינויים שהביאה העתירה פרסמה מערכת הביטחון את הקריטריונים לחשיפת חומרי ארכיון חסויים ולמתן מעמד של "חוקר מורשה", כמו כן נוצרו קטלוגים, רשימות מלאי ואינדקסים, שיועמדו לעיון הציבור.